Megszállott

A kultisták legijesztőbb fajtája, ezek a személyek közvetlenül magukba irányítják a mélységiek hatalmát, ennél fogva morbid és ijesztő változásokon mennek át. Ezeket egészen el tudják nyomni, így a társadalomba is be tudnak illeszkedni.

*"Az emberek is megértik hamarosan, miért rettegünk annyira a mélységiektől. Köztünk járnak. Talán ma is találkoztál már eggyel."* - Gedeon, nefilim bíra

Faj: Ember, Tünde, Sötét Tünde

Használható fegyverek: Tőr

## Tulajdonságok

**Páncélzat:** gyenge

**Mágia:** erős

**Védekezés:** gyenge - közepes

**Támadás:** közepes - erős

**Sebesség:** közepes

## Képességek

**Név:** Berührung der Tiefe / A mélység érintése

**Szint:** 1.

**Ár:** Megszállottak kezdéskor ingyen megkapják, 1000 váltó

**Leírás:** A megszállott megidézi a testében lakozó mélységi erejét, ezáltal karja könyéktől lefelé ránézésre és tapintásra kocsonyás állagú, áttetsző lesz, de valójában a végtag szilárdságát a kultista szabadon változtathatja. Bizonyos mértékig annak alakját és fizikai kiterjedését is alakíthatja, bár az anyagi illetve térfogati állandóságot figyelembe kell venni. (Értsd: a hosszabb kar vékonyabb lesz)

**Név:** Blick auf Wahnsinn / Pillantás az őrületbe

**Szint:** 2.

**Ár:** 1500 váltó

**Leírás:** A megszállott tekintetén keresztül bepillantást enged a mélységi elméjének őrületébe, így 10 másodpercig vagy ameddig a szemkontaktus tart bárki, aki a szemébe néz zagyva motyogást és erős félelmet fog érezni.

**Név:** Böses Omen / Rossz Omen

**Szint:** 3.

**Ár:** 3000 váltó

**Leírás:** A megszállott puszta jelenléte bizonytalanságot kelt a körülötte állókban, felszínre hozza a tudat által elnyomott gondolatokat és hajlamokat. Erős önkontrollal figyelmen kívül hagyható.

**Név:** Halbmaterial / Félanyagi

**Szint:** 4.

**Ár:** 2500 váltó

**Leírás:** A megszállott teste részben átlényegül és a mélységiekhez hasonlóan fellazul, így sebessége és kitérése kétszeresére nő. A hatás egy percig tart, és 30/szint percenként használható újra.

**Név:** Herold der Tiefe / A mélység hírnöke

**Szint:** 5.

**Ár:** 2000 váltó

**Leírás:** A megszállott egész testét átalakítja a mélységiekhez hasonló amorf anyaggá, így egészére alkalmazható mindaz, amely a Berührung der Tiefe esetén a karjára.

**Név:** Verzicht / Áldozat

**Szint:** 5.

**Ár:** 3000 váltó

**Leírás:** A megszállott lemond átlényegült végtagjáról, ám ezért cserébe a benne lakozó mélységi azt egy áttetsző csáp képében növeszti vissza. A csáp acélkeménységű, szint\*0,5 méter hosszúra nyújtható és szabadon irányítható. A csata végéig tart, utána visszatér eredeti formájába.

**Név:** Drehung / Torzió

**Szint:** 6.

**Ár:** 3500 váltó

**Leírás:** A megszállott aurája átitatódik a mélységi lényegével, ami így olyan formában csavarja a fényt és a teret, hogy ellenfelei belőle csak áttetsző, hőmozgásszerű vibrálást látnak.

**Név:** Flüstern / Suttogás

**Szint:** 7.

**Ár:** 4500 váltó

**Leírás:** A megszállottban lakozó mélységi beleolvas ellenfelének elméjébe és annak kétségeire és félelmeire reagálva eltántorító suttogást küld egyenesen az elméjébe, ami ellen csak a mágikus pajzs véd. Természetesen a megszállott nem értesül sem a kételyekről, sem a suttogott üzenetekről.

**Név:** Unsicherheit / Bizonytalanság

**Szint:** 8.

**Ár:** 4000 váltó

**Leírás:** A megszállott öt méteres körzetében létrehoz egy határt, amin áthaladva a különböző mágiák bizonytalanná válnak, véletlenszerű hatást érve el. Legjobb esetben becsődölnek, esetleg ellenkező hatást váltanak ki de vissza is fordulhatnak a használójukra. 10 másodpercig tart.

**Név:** Alptraum / Rémálom

**Szint:** 8.

**Ár:** 4500 váltó

**Leírás:** A megszállott képes uralma alá hajtani célpontja érzékeit és egy általa irányított éber rémálmot küldeni rá. A technika alkalmazása során a kultista teljesen védtelen és legfeljebb 10 percig tarthatja fenn.

**Név:** Irrsinn / Őrület

**Szint:** 9.

**Ár:** 5000 váltó.

**Leírás:** A megszállott szabadjára engedi a benne lakozó mélységi gondolatait, változatos de mindig ön- és közveszélyes őrületbe taszítva minden 10 méteren belül tartózkodót, ha nem védi valamiféle erős mágiapajzs.

**Név:** Angrebacht Sterne / Megfelelő csillagzat

**Szint:** 10.

**Ár:** 6000 váltó

**Leírás:** A megszállottak teljesen átengedik lényüket a bennük lakozó mélységinek, átlényegülve egy félig humanoid, félig extraegzisztenciális lénnyé. Ebben a formában testük amorf, csak a hihetetlenül erős mágiák képesek rajtuk sebzést okozni, bárki, aki megfelelő mágikus védelem nélkül rájuk néz erős, ösztönös rettegést és menekülési kényszert érez, valamint szabadon léphet át a létsíkok közti ürességbe és vissza, gyors helyváltoztatásra vagy ideiglenes érinthetetlenségre téve szert. Létsíkok között nem maradhat öt másodpercnél tovább, különben ott ragad. Két percig tartható fent és naponta egyszer használható.

Vissza a kasztokhoz